**HORTOBÁGY KÖZSÉG  *1.* sz. napirend**

**POLGÁRMESTERÉTŐL**

**E L Ő T E R J E S Z T É S**

(a 2020. december 23-i polgármesteri döntéshez)

**Tárgy:** A Hortobágyi-Délibáb Nonprofit Kft. vásártéri bérleti díjáról és a támogatásáról

Az önkormányzat és a Hortobágyi-Délibáb Nonprofit Kft. közötti vásári tevékenységhez kapcsolódó együttműködési megállapodás és bérleti szerződés módosítása

A Képviselő-testület 12/2012. (II. 13.) Hö. határozatával hagyta jóvá a 58/2012. (V. 29.) Hö. határozatával, a 132/2012. (XI. 29.) Hö. határozatával, a 131/2013. (XI. 18.) Hö. határozatával 106/2014. (XII. 11.) Hö. határozatával, a 122/2015. (XII. 10.) Hö. határozatával és a 114/2016. (XII.15.) Hö. határozatával módosította a vásári tevékenység átadására vonatkozó megállapodásban és bérleti szerződésben foglaltakat.

A megállapodás tartalmazza, hogy a bérleti díj meghatározásánál a felek figyelembe veszik a vásároztatási tevékenységből származó bevételt. A bérleti díjat a felek - a vásároztatásból származó bevétel ismertében – minden év november 30. napjáig felülvizsgálják, mely közös megegyezéssel módosítható.

A társaság ügyvezetője a mellékelten csatolt kérelemmel fordult az önkormányzathoz. Figyelemmel arra, hogy az idén a pandémiás helyzet miatt jelentős bevételkiesésük keletkezett, és nem tervezett rendkívüli kiadásaik is felmerültek kérelmezik a bérleti díj elengedését.

Javaslom, hogy a bérleti díj elengedéséhez járuljunk hozzá annak érdekében, hogy a társaság a tevékenységét a továbbiakban is folytatni tudja. Javaslom, hogy 2020. évre vonatkozóan a bérleti díj 0,-Ft+ÁFA összegre kerüljön módosításra.

Az önkormányzat idei évre betervezett a Kft. részére 9.321.000 Ft támogatást, mely tartalmazta a kulturális feladatok, a tanyagondnoki feladatok támogatással nem fedezett részét, valamint a rendezvény szervezések támogatását. A Kft. a kulturális-könyvtári működésre 1.731.000 Ft, illetve a tanyagondnoki szolgálatra a támogatáson felül 668.000 Ft kiadást számolt el. Így a Kft. részére 2020. évben 2.399.000 Ft támogatás átadását javaslom.

***I. HATÁROZATI JAVASLAT***

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester Magyarország helyi önkormányzatairól szóló 2011. évi CLXXXX. törvény 107.§- a alapján a következő döntést hozza:

1./ A Hortobágyi-Délibáb Nonprofit Kft. vásár fenntartásához kapcsolódó feladat ellátásához szükséges hortobágyi 98/1 hrsz., 98/3 hrsz., hortobágyi 99 hrsz., hortobágyi 101 hrsz., hortobágyi 108/7 hrsz. alatti ingatlanokat az önkormányzat bérleti jogviszony keretében adja át hasznosításra a társaságnak. A bérleti díjat 2020. évre 500.000.- Ft/év + ÁFA összegben határozza meg.

2020. évben a Bérbeadó ezen határozat szerint számlázza ki a bérleti díjat a Bérlő felé.

Határidő: 2020. december 31.

Felelős: Jakab Ádám András polgármester

***II. HATÁROZATI JAVASLAT***

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester Magyarország helyi önkormányzatairól szóló 2011. évi CLXXXX. törvény 107.§- a alapján a következő döntést hozza:

A Hortobágyi-Délibáb Nonprofit Kft-t részére 2020. évre vonatkozóan támogatást az átadott feladatok ellátásáért 2.399.000.-Ft összegben biztosít.

A polgármester a döntésről a társaság ügyvezetőjét a határozat kivonat megküldésével. tájékoztatja.

Határidő: 2020. december 31.

Felelős: Jakab Ádám András polgármester

Jakab Ádám András polgármester

Az előterjesztést törvényességi szempontból ellenőrizte:

 Dr. Koroknai-Bokor Erzsébet

 kirendeltség-vezető